Nederlandse nasionale vrouerugbyspan

Die Nederlandse nasionale vrouerugbyspan (Nederlands: Nederlands dames nationale rugbyteam) is die nasionale vrouerugbyspan wat Nederland in internasionale wedstryde (toetswedstryde) verteenwoordig. Rugby word in Nederland geadministreer deur Rugby Nederland (RN) wat in 1932 gestig is. Die Nederlandse vrouerugbyspan is tans (Junie 2025) 15de op Wêreldrugby se wêreldranglys gelys. 

Nederland het sy eerste toetswedstryd in 1982 gespeel, toe hulle in die eerste internasionale vrouerugbywedstryd tuis in Utrecht deur Frankryk geklop is. Nederland het tot dusver aan drie vrouerugbywêreldbekertoernooie deelgeneem en tydens die 1991-toernooi met die sewende plek sy beste prestasie behaal. Hulle het tydens die Europese Vrouerugbykampioenskap een titel ingepalm, ses keer as naaswenner en vyf keer in die derde plek geëindig. Die Nederlandse span speel tradisioneel in oranje truie met blou broeke en oranje sokkies.

 Beheerliggaam 

Die beheerliggaam vir rugby in Nederland is Rugby Nederland (RN), tot in 2014 die Nederlandse Rugbybond (Nederlandse Rugby Bond, NRB) genoem. Die NRB is in 1932 gestig en het in 1988 by die Internasionale Rugbyvoetbalraad (IRVR; nou Wêreldrugby) aangesluit.  Daarbenewens was die Nederlandse beheerliggaam in 1934 ’n stigtingslid van die kontinentale beheerliggaam Fédération internationale de rugby amateur (FIRA; nou Rugby Europa). 

 Geskiedenis 
duimnael|Nederland teen Samoa tydens die Vrouerugbywêreldbeker 2014-kwalifisering
Nederland het op 13 Junie 1982 in die heel eerste toetswedstryd teen Frankryk in Utrecht gespeel. Die Franse het met 4–0 geseëvier.   

Nederland het sy debuut gemaak tydens die heel eerste Vrouerugbywêreldbeker 1991. Hulle het die sewende plek onder twaalf deelnemende spanne behaal.  Hulle was die gasvroue van die Vrouerugbywêreldbeker 1998 en kon ook vir die Vrouerugbywêreldbeker 2002 kwalifiseer, waar hulle onderskeidelik die 13de en 15de plek behaal het.  

In die onlangse dekades het vrouerugby in Nederland toegeneem in gewildheid. Die regstreekse beeldsending van die Vrouerugbywêreldbeker 2015 op Nederlandse televisie het ook daartoe bygedra.

Op 16 Maart 2024 het die Nederlanders die WXV 3 2024-uitspeelwedstryd gewen teen Colombia wat die eerste WXV 3 2023 in die laaste plek afgesluit het.   Nederland was die beste geplaaste span op Wêreldrugby se ranglys wat nie aan die eerste toernooi deelgeneem het nie en hulle is die moontlikheid gegun om vir ’n plek in die toernooi te speel.

 Trui en kenteken 
Nederland speel tradisioneel in ’n oranje trui met blou broeke en oranje sokkies. Hul alternatiewe trui is donkerblou met donkerblou broeke en oranje sokkies.

Rugby Nederland se kenteken toon ’n rugbybal daargestel as ’n tulp in Oranje met die belettering Rugby Nederland regs aan.

 Tuisstadion 
Nederland se tuisstadion is die Nasionale Rugbysentrum Amsterdam met ’n kapasiteit van 5 000. Dit is in 1997 geopen en huisves ook die setel van die beheerliggaam Rugby Nederland.  

 Rugbywêreldbekerstadions 

Nederland het die Vrouerugbywêreldbeker 1998 aangebied. Al die wedstryde is op die Nasionale Rugbysentrum in Amsterdam gehou.

 Toetswedstryde 
Nederland het 116 van sy 258 toetswedstryde gewen, ’n wenrekord van 51,08%. Nederland se statistieke in toetswedstryde teen alle lande, in alfabetiese volgorde, is soos volg (korrek teen Junie 2025):

 Opponent Gespeel Gewen Verloor Gelykop % Gewen   2  1  1  0  50,00   8  8  0  0  100,00   2  2  0  0  100,00   17  16  1  0  94,12   4  0  4  0  0,00   1  1  0  0  100,00   12  1  11  0  8,33   3  1  2  0  33,33   3  0  3  0  0,00   8  2  6  0  25,00   2  1  1  0  50,00   1  0  1  0  0,00   2  0  2  0  0,00   1  1  0  0  100,00   1  0  1  0  0,00   2  2  0  0  100,00   2  2  0  0  100,00   4  3  1  0  75,00   1  0  1  0  0,00   6  1  5  0  16,67   2  2  0  0  100,00   20  17  3  0  85,00   1  1  0  0  100,00   7  0  7  0  0,00   2  0  2  0  0,00   3  0  3  0  0,00   5  3  2  0  60,00Algeheel  139  71  68  0  51,08

 Rekords 
 Wêreldbekerrekord 
Nederland het tot dusver aan drie vrouerugbywêreldbekertoernooie deelgeneem. Hul beste prestasie was die sewende plek tydens die 1991-toernooi.

 Jaar  Uitslag 1991  Sewende plek 1994  Nie deelgeneem nie 1998  13de plek 2002  15de plek 2006  Nie deelgeneem nie 2010  Nie gekwalifiseer nie 2014  Nie gekwalifiseer nie 2017  Nie gekwalifiseer nie 2021  Nie gekwalifiseer nie 2025  Nie gekwalifiseer nie 2029   2033  

 Europese Vrouerugbykampioenskap 
Nederland neem aan die Europese Vrouerugbykampioenskap deel. Hulle het sedertdien een toernooi beklink.

 Titeloorwinning (1): 2014

 Spelers 
 Huidige span 
Die volgende spelers het die Nederlandse span gevorm tydens die WXV 2 2024: 

+ Agterspelers Speler  Posisie  Klub  Toetswedstryde Marit Lemmens  Skrumskakel  klubloos  8 Esmee Ligtvoet  Skrumskakel  klubloos  8 Jet Metz  Losskakel  klubloos  5 Linneke Gevers  Senter  klubloos  2 Pien Selbeck  Senter  klubloos  13 Isa Spoler  Senter  klubloos  4 Emma van Traa  Senter  The Vets  1 Jara Bunnik  Vleuel  klubloos  2 Noah Demba  Vleuel  klubloos  0 Lisa Egberts  Vleuel  klubloos  0 Senne Hoog  Vleuel  klubloos  4 Kika Mulling  Vleuel  klubloos  3 Gwen van der Schoot  Vleuel  RC Delft  0 Gaya van Nifterik  Vleuel  klubloos  5 Pleuni Kievit  Heelagter  klubloos  4 Lieve Stallmann  Heelagter  klubloos  10+ Voorspelers Speler  Posisie  Klub  Toetswedstryde Anoushka Beukers  Haker  Dames Bredase RC  8 Anouk Veerkamp  Haker  Hartpury University  7 Sydney de Weijer  Stut  Amsterdamse Atletiek Club  7 Nicky Dix  Stut  klubloos  14 Brechtje Karst  Stut  klubloos  5 Julia Morauw  Stut  klubloos  7 Mhina de Vos  Slot  klubloos  8 Inger Jongerius  Slot  klubloos  12 Anniek Nauta  Slot  klubloos  7 Isa Prins  Slot  klubloos  7 Elisabeth Boot  Losvoorspeler  klubloos  5 Mariet Luijken  Losvoorspeler  klubloos  7 Morgane ter Cock  Losvoorspeler  klubloos  1 Linde van der Velden 15px|Kaptein  Losvoorspeler  Exeter Chiefs  14

 Bekende spelers 
Tot dusver is nog geen Nederlandse speler in Wêreldrugby se Heldesaal opgeneem nie.

 Sien ook 

 Nederlandse nasionale rugbyspan
 Nederlandse nasionale vrouekrieketspan

 Verwysings 

 Eksterne skakels 

  Amptelike webwerf van Rugby Nederland
  Nederland by Wêreldrugby

Kategorie:Nasionale vrouerugbyspanne
Kategorie:Rugby in Nederland